open-index/open-wikipedia-markdown huggingface dataset:
Παγκόσμιο Πρωτάθλημα Στίβου

Το **Παγκόσμιο Πρωτάθλημα Στίβου** (αγγλικά: *World Championships in Athletics*) είναι διοργάνωση στίβου που λαμβάνει χώρα κάθε δύο χρόνια (με εξαίρεση τις 3 πρώτες διοργανώσεις όπου έγιναν με διαφορά 4 χρόνων η μία από την άλλη). Τελούνται υπό την αιγίδα της Διεθνούς Ένωσης Ομοσπονδιών Κλασικού Αθλητισμού (IAAF), η οποία αποφασίζει, μετά από εξέταση κατατεθειμένων φακέλων υποψηφιοτήτων, ποια πόλη θα διοργανώσει το επόμενο Παγκόσμιο Πρωτάθλημα Στίβου.

## Ιστορία
Η ιδέα για τη δημιουργία ενός παγκόσμιου πρωταθλήματος για το στίβο, ξεχωριστό από τους Ολυμπιακούς αγώνες (η IAAF είχε αποφασίσει από το 1913, πως οι Ολυμπιακοί αγώνες θα λειτουργούσαν ως παγκόσμιο πρωτάθλημα για τα αγωνίσματα του στίβου) ξεκίνησε τη δεκαετία του '60, ενώ η τελική απόφαση για τη διεξαγωγή του πάρθηκε το 1976, σε συνέδριο της IAAF στο Πουέρτο Ρίκο. Το πρώτο παγκόσμιο πρωτάθλημα διεξήχθη στο Ελσίνκι της Φινλανδίας, το 1983.

Στο πρώτο παγκόσμιο πρωτάθλημα έλαβαν μέρος 1.355 αθλητές από 154 χώρες, ενώ μέχρι το 2009, στο Βερολίνο, ο αριθμός των χωρών είχε ανέβει σε 202. Το πρόγραμμα των αγώνων είναι περίπου το ίδιο για άντρες και γυναίκες. Συχνά πάντως προσθέτονται νέα αγωνίσματα κυρίως στο γυναικείο πρόγραμμα. Έτσι, μέχρι το 2005, οι διαφορές στο πρόγραμμα είχαν να κάνουν με έναν πρόσθετο αγώνα 50 χλμ. βάδην για τους άντρες, ενώ στους άντρες υπήρχε το αγώνισμα του δρόμου 110 μέτρων μετ' εμποδίων με το αντίστοιχο αγώνα στις γυναίκες να έχει μήκος διαδρομής τα 100 μέτρα, καθώς επίσης και το αγώνισμα του δεκάθλου για τους άντρες, με τις γυναίκες να αγωνίζονται στο έπταθλο.

Στα δύο πρώτα πρωταθλήματα κυριάρχησε στον πίνακα των μεταλλίων η Ανατολική Γερμανία. Από το 1991 και μετά κυριαρχεί η ομάδα των Ηνωμένων Πολιτειών.

## Πρωταθλήματα
Τα παγκόσμια πρωταθλήματα που έχουν διεξαχθεί μέχρι τώρα ή που είναι προγραμματισμένα να διεξαχθούν είναι τα εξής:

## Παραπομπές


## Εξωτερικοί σύνδεσμοι

* Αποτελέσματα παλαιών παγκόσμιων πρωταθλημάτων από τον επίσημο ιστότοπο της IAAF
* Διάφορα αποτελέσματα 
* Αποτελέσματα και λεπτομερή στατιστικά

 

Κατηγορία:Αθλητικές διοργανώσεις
Κύπελλο Ελλάδος χειροσφαίρισης γυναικών

Το **Κύπελλο Ελλάδας** αποτελεί διοργάνωση της ελληνικής γυναικείας χειροσφαίρισης. Τον πρώτο τίτλο κατέκτησε η ΓΕ Βέροιας το 1987, ενώ η Αναγέννηση Άρτας παραμένει με τους περισσότερους, συγκεκριμένα 10 το διάστημα 1998-2008 και διακοπή το 2007, όταν ηττήθηκε από την Ορμή Πάτρας. 

## Τελικοί

### Ανά σύλλογο

## Παραπομπές


## Εξωτερικοί σύνδεσμοι
* handball.org.gr.

## Δείτε επίσης
* Πρωτάθλημα Ελλάδας χειροσφαίρισης γυναικών
* Πρωτάθλημα Ελλάδας χειροσφαίρισης ανδρών
* Κύπελλο Ελλάδος χειροσφαίρισης ανδρών.


Χειροσφαιριση Γυναικων
Στέλιος Βενετίδης

Ο **Στέλιος Βενετίδης** (Ορεστιάδα, 19 Νοεμβρίου 1976) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός οπισθοφύλακας (μπακ) και νυν προπονητής.

## Ποδοσφαιρική καριέρα
### Σε συλλογικό επίπεδο
Ξεκίνησε την ποδοσφαιρική του καριέρα στην πόλη καταγωγής του με τον Ορέστη Ορεστιάδας το 1994. Την επόμενη περίοδο μεταπήδησε στη Skoda Ξάνθη, όπου πολύ σύντομα καθιερώθηκε στη βασική ενδεκάδα. Στην ακριτική ομάδα παρέμεινε μέχρι το 1999.

Τη χρονιά εκείνη έκανε το μεγάλο βήμα, παίρνοντας μεταγραφή στον ΠΑΟΚ, όπου και πάλι πολύ γρήγορα βρέθηκε στις βασικές επιλογές για το αρχικό σχήμα.

Το 2001 υπέγραψε στον Ολυμπιακό, όπου βρέθηκε στη σπουδαία ομάδα των "ερυθρολεύκων" έχοντας συμπαίκτες, μεταξύ άλλων, τους Πρέντραγκ Τζόρτζεβιτς, Στέλιο Γιαννακόπουλο και Τζιοβάνι.

Επόμενος σταθμός της καριέρας του ήταν η Λάρισα, από την οποία αποκτήθηκε το 2006 και αγωνίστηκε συνολικά για μία εξαετία, μέχρι το 2012, όταν και αποφάσισε να σταματήσει από την ενεργό δράση.

### Στις εθνικές ομάδες
Με την Ελλάδα έκανε την πρώτη του εμφάνιση στις 20 Αυγούστου 1999, στον εντός έδρας φιλικό αγώνα εναντίον του Ελ Σαλβαδόρ (3-0), που διεξήχθη στην Καβάλα. Σημαντικότερη στιγμή του υπήρξε η συμμετοχή του στη μεγάλη επιτυχία της κατάκτησης του Euro 2004 στην Πορτογαλία, όπου αγωνίστηκε σε τρεις αγώνες. Με το εθνόσημο της Ελλάδας αγωνίστηκε επί μία πενταετία (1999-2004), έχοντας συνολικά 42 συμμετοχές.

## Προπονητική καριέρα
Τον Ιανουάριο του 2015 ανέλαβε καθήκοντα βοηθού προπονητή στον Ολυμπιακό Βόλου, όντας ο άμεσος συνεργάτης του άλλοτε συμπαίκτη του στον Ολυμπιακό Πειραιά και τις εθνικές ομάδες, Δημήτρη Ελευθερόπουλου, 
αποχώρησαν όμως και οι δύο μερικούς μήνες αργότερα, τον Ιούνιο του ίδιου έτους.

Τον Σεπτέμβριο του 2015 ανακοινώθηκε η πρόσληψή του από τον Πανθρακικό, ξανά ως βοηθός του Δημήτρη Ελευθερόπουλου, αποχώρησαν όμως τον Ιανουάριο του 2016, για να αναλάβουν τη Βέροια. Στις 28 Ιουνίου 2020 ανακοινώθηκε η πρόσληψή του από την Παναχαϊκή ως βοηθός του Δημήτρη Ελευθερόπουλου.

## Τίτλοι
Στην καριέρα του έχει κατακτήσει: 
* 4 πρωταθλήματα με τον Ολυμπιακό (2002, 2003, 2005, 2006) και 
* 4 κύπελλα, με ΠΑΟΚ (2001), Ολυμπιακό (2005, 2006) και ΑΕΛ (2007).

## Παραπομπές


## Πηγές
* Η καριέρα του Στέλιου Βενετίδη στο national-football-teams
* Το προφίλ του Στέλιου Βενετίδη στο transfermarkt
* Ο Στέλιος Βενετίδης στο soccerway

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Σημαία του Μπουτάν

[right|thumb|188px|[Αρχείο:FIAV 111000.svg|20px Διαστάσεις: 2:3]]
Η εθνική **[[σημαία]] του [[Μπουτάν]]** είναι σε χρήση από το 19ο αιώνα και έλαβε τη σημερινή της μορφή το 1960. Αποτελείται από έναν λευκό δράκο, πάνω από ένα φόντο κίτρινο και πορτοκαλί.

Η σημαία χωρίζεται διαγώνια από την κάτω γωνία, δημιουργώντας δύο τρίγωνα. Το άνω τρίγωνο είναι κίτρινο και το κάτω είναι πορτοκαλί. Ο δράκος βρίσκεται ακριβώς στο κέντρο, κατά μήκος της γραμμής που χωρίζει τα δύο τρίγωνα.

Ο Δράκος της σημαίας, ο *[[Ντρουκ]]* ή Δράκος Κεραυνός, εκπροσωπεί την τοπική ονομασία της χώρας, στη θιβετιανή γλώσσα, που είναι «Γη του Δράκοντα». Στα νύχια του ο δράκος κρατάει κοσμήματα, σύμβολο πλούτου, ενώ το κίτρινο φόντο αποτελεί σύμβολο της κοσμικής μοναρχίας, με το πορτοκαλί χρώμα να συμβολίζει το βουδισμό.

Η σημαία είναι μία από τις ελάχιστες εθνικές σημαίες που έχει το πορτοκαλί ως βασικό χρώμα και η μόνη σημαία, μαζί με αυτήν της Ουαλίας, που απεικονίζει δράκοντα.

Υιοθετήθηκε το 1969 και επίσημα στις 8 Ιουνίου 1972. Η χώρα έχει Σύνταγμα, από τις 18 Ιουλίου του 2008

## Παλιές σημαίες

File:Flag of Bhutan (1949-1956).svg|Η πρώτη γνωστή σημαία του Μπουτάν, σε χρήση ως το 1956.
File:Flag of Bhutan (1956–1969).svg|Η Σημαία του Μπουτάν από το 1956 ως το 1969.


## Παραπομπές


## Εξωτερικοί σύνδεσμοι

* Σημαίες του Κόσμου: Μπουτάν 

Μπουταν
Κατηγορία:Εθνικά σύμβολα του Μπουτάν
Έμβλημα του Μπουτάν

200px|right|thumb|Το έμβλημα του Μπουτάν.
Το ** Έμβλημα του [[Μπουτάν]]** έχει στρογγυλό σχήμα. Σύμφωνα με την επίσημη περιγραφή, το εθνικό έμβλημα, που περιέχεται σε κύκλο, απαρτίζεται από ένα διπλό σύμβολο από διαμάντια (*ντορτζί*), σύμβολο αρμονίας το οποίο βρίσκεται επάνω από έναν λωτό, σύμβολο αγνότητας. Στην κορυφή βρίσκεται ένα κόσμημα (δείγμα κυριαρχίας) και υπάρχουν επίσης δύο δράκοντες, ένας αρσενικός και ένας θηλυκός. Οι τελευταίοι συμβολίζουν το όνομα της χώρας.

## Βλέπε επίσης
* Έμβλημα του Θιβέτ

## Εξωτερικοί σύνδεσμοι

* https://web.archive.org/web/20070429002322/http://www.kingdomofbhutan.com/kingdom/kingdom_2_.html

Μπουτάν
Κατηγορία:Εθνικά σύμβολα του Μπουτάν
Ορχομενός

Με το όνομα **Ορχομενός** είναι γνωστά:

* Ο Ορχομενός Βοιωτίας, πόλη στον νομό Βοιωτίας.
* Ο Ορχομενός Αρκαδίας, αρχαία Αρκαδική πόλη και σύγχρονος οικισμός
* Ο Ορχομενός (μυθολογία), μυθολογικός ιδρυτής του Αρκαδικού Ορχομενού, γιος του Λυκάονα.
Σημαία του Λάος

right|thumb|200px|Διαστάσεις 2:3
Η **[[σημαία]] του [[Λάος]]** καθιερώθηκε στις 2 Δεκεμβρίου του 1975. Νωρίτερα, χρησιμοποιούνταν από τη βραχύβια εθνικιστική κυβέρνηση του 1945 (ως το 1952).

## Περιγραφή και συμβολισμός
Η σημαία αποτελείται από τρεις οριζόντιες λωρίδες. Η μεσαία γαλάζια λωρίδα είναι διπλάσια στο ύψος αναφορικά με τις επάνω και κάτω κόκκινες λωρίδες. Στο κέντρο υπάρχει ένας λευκός δίσκος, με διάμετρο 0,8 φορές το ύψος της μπλε λωρίδας. Οι αναλογίες της είναι 2:3.[thumb|200px|Σημαία του [Βασίλειο του Λάος|Βασιλείου του Λάος]]Το κόκκινο στη σημαία συμβολίζει το αίμα που χύθηκε κατά τον αγώνα για ανεξαρτησία, ενώ το γαλάζιο αποτελεί σύμβολο πλούτου για τη χώρα. Ο λευκός δίσκος εκπροσωπεί το φεγγάρι πάνω από τον ποταμό Μεκόνγκ, όπως επίσης και την ενότητα της χώρας υπό κομμουνιστική κυβέρνηση.

## Παλαιότερες σημαίες
[right|thumb|200px|Σημαία του Λάος όταν ήταν [Γαλλικό Λάος|γαλλική αποικία]]Από το 1952 ως την πτώση της βασιλικής κυβέρνησης το 1975 η χώρα είχε μια κόκκινη σημαία, με τρεις ελέφαντες με λευκό κεφάλι. Στη μέση ήταν ο θεός Εραβάν. Στην κορυφή του μεσαίου ελέφαντα ήταν μια εννιαπλή ομπρέλα, ενώ ο ίδιος ο ελέφαντας στεκόταν σε ένα βάθρο με πέντε επίπεδα. Ο λευκός ελέφαντας είναι κοινό βασιλικό σύμβολο στην νοτιοανατολική Ασία. Τα τρία κεφάλια αναφέρονται στα τρία πρώην βασίλεια της Βιεντιάν, της Λουανγκπραμπάνγκ και του Τσαμπασάκ. Η ομπρέλα αποτελεί επίσης μοναρχικό σύμβολο και προέρχεται από το όρος Μερού. Το βάθρο συμβολίζει το νόμο, στον οποίο στηρίζεται η χώρα.

## Εξωτερικοί σύνδεσμοι

* Σημαίες του Κόσμου:Λάος

Λάος
Κατηγορία:Εθνικά σύμβολα του Λάος
Έμβλημα του Λάος

thumb|right|200px|Το εθνόσημο του Λάος
Το **[[εθνόσημο]] του [[Λάος]]** παρουσιάζει το ναό - σύμβολο της χώρας, Φα Θατ Λουάνγκ (Pha That Luang). Το φράγμα συμβολίζει τη δύναμη που δίνει τον ποταμό Ναμ Νγκουν, ενώ υπάρχει και ένας ασφαλτοστρωμένος δρόμος με ένα καλλιτεχνικά σχεδιασμένο υδάτινο πεδίο. Στο κάτω μέρος βρίσκεται ένα τμήμα από τιμόνι. Οι δύο επιγραφές στα αριστερά και δεξιά σημαίνουν «Ειρήνη, Ανεξαρτησία, Δημοκρατία» και στα δεξιά γράφουν «Ενότητα και Ευημερία». To 1991 το εθνόσημο τροποποιήθηκε και αφαιρέθηκε το κομμουνιστικό αστέρι που υπήρχε στο προηγούμενο έμβλημα.

Σύμφωνα με την επίσημη περιγραφή του εμβλήματος στο Σύνταγμα του Λάος, το εθνόσημο εκτός από την παγόδα, το υδάτινο πεδίο, ένα δάσος, ένα υδροηλεκτρικό φράγμα και το τιμόνι, συμπεριλαμβάνει στάχυα ρυζιού και στις δύο πλευρές, που στεφανώνουν τον κύκλο, καθώς επίσης και τις επιγραφές "Λαοκρατική Δημοκρατία του Λάος" και το εθνικό σύνθημα της χώρας.

## Προηγούμενα εθνόσημα

File:Royal Seal of the Kingdom of Laos.svg|1949-1975
File:Emblem of Laos (1975-1991).svg|1975-1991


## Εξωτερικοί σύνδεσμοι

* Σημαίες του Κόσμου:Λάος

## Παραπομπές


Λαος
Κατηγορία:Εθνικά σύμβολα του Λάος
Ακέρ

Ο **Ακέρ**, επίσης *Ακάρ*, θεότητα της αιγυπτιακής μυθολογίας θεωρείται προσωποποίηση της γης. Το όνομά του βρίσκεται σε κοσμογονικά και νεκρικά κείμενα. Το ίδιο όνομα στον πληθυντικό -*Ακερού*- υποδηλώνει πνεύματα του Κάτω Κόσμου.

Όντας ένας από τους πρωιμότερους θεούς στο αιγυπτιακό μυθολογικό *corpus* λατρευόταν επίσης ως προσωποποίηση του ορίζοντα. Αρχαιότερος από τον Γκεμπ, επίσης γήινο θεό, αναφέρεται στα Κείμενα των Πυραμίδων με το όνομα Ακερού σε σχέση με τον Φαραώ. Το *Ακέρ* μεταφράζεται ως *εκείνος που σκύβει* ή κυρτώνεται και το *Ακερού* ως *σκυμμένοι*, αν και δεν είναι πλήρως αντιληπτό τι μπορεί να σημαίνει κάτι τέτοιο.

Ως *ορίζοντας*, ο Ακέρ συμβολίζει τα όρια κάθε ημέρας και αρχικά απεικονιζόταν ως στενή λωρίδα γης με κεφαλές στα δύο άκρα της που ατένιζαν η μία την άλλη σύμβολο, ορίων. Μεταγενέστερα οι κεφαλές έγιναν πλήρεις απεικονίσεις λεόντων που ατένιζαν σε εκ διαμέτρου αντίθετες κατευθύνσεις, συμβολίζοντας το χθες (*Σεφ* στην αρχαία Αιγυπτιακή), και το σήμερα (*Ντουάου* στην αρχαία Αιγυπτιακή). 

Τούτη η απεικόνιση απέδωσε στον Ακέρ το συνοδευτικό *Ρούτι*, που σημαίνει *δύο λιοντάρια*, φύλακες της εισόδου και της εξόδου από τον Κάτω Κόσμο. Με αυτή την ιδιότητα ο Ακέρ είναι ο αρχαιότερος φύλακας και σε αυτόν απευθύνονταν οι νεκροί για να ανοίξει τις πύλες του Κάτω Κόσμου. Από την ίδια εικονοπλασία προέρχεται και η συνήθεια της τοποθέτησης λεοντόμορφων ειδωλίων ή αγαλμάτων στις πύλες των ανακτόρων, των τάφων και των κατοικιών. Την συνήθεια υιοθέτησε και ο ελληνορωμαϊκός κόσμος, καθώς η λατρεία του Ακέρ παρέμεινε δημοφιλής και στην ύστερη ρωμαϊκή περίοδο. Δεν αναφέρονται ναοί αφιερωμένοι στον Ακέρ, πιθανώς επειδή συνδέεται με τις αρχέγονες έννοιες των δυνάμεων της γης, αλλά είναι αρκετά τα κείμενα που έχουν διασωθεί για τη σχέση του με το ηλιακό ταξίδι.

Ένα άλλος ρόλος του στην αιγυπτιακή μυθολογία είναι το ασφαλές ταξίδι του θεού Ήλιου. Φυλακίζοντας τις σπείρες του Άποφη τεμαχισμένες από την ίδια την Ίσιδα διασφαλίζει το ασφαλές πέρασμα της βάρκας του Ηλίου από το υπόγειο πέρασμα κατά τη διάρκεια της νύχτας. 

## Παραπομπές-σημειώσεις



## Βιβλιογραφία

*Χριστόπουλος Γ. - Μπαστιάς Ι. (εκδ.) 1989, *Παγκόσμια μυθολογία*, Εκδοτική Αθηνών, Αθήνα.
*Hans Bonnet: *Lexikon der ägyptischen Religionsgeschichte*. De Gruyter, Berlin 2000 (Lizenzausgabe: Nikol Verlag, Hamburg 2000, S. 11-12, ISBN 3-937872-08-6) - μεταγραφή και ιερογλυφική απόδοση των ονομάτων

Κατηγορία:Θεότητες της αιγυπτιακής μυθολογίας
Κατηγορία:Θεότητες του θανάτου
Κατηγορία:Θεότητες του Κάτω Κόσμου
Ανθρώπινη φυσιολογία

**Ανθρώπινη Φυσιολογία** ή **Φυσιολογία του Ανθρώπου**, όπως απαντάται συχνότερα, είναι μία επιστήμη, κλάδος της Βιολογίας Ανθρώπου και θεμελιώδες αντικείμενο μελέτης στην Ιατρική και νοσηλευτική και η οποία ασχολείται με τη μελέτη της λειτουργίας των ανθρωπίνων κυττάρων και παραπέρα των οργανικών συστημάτων του ανθρωπίνου σώματος και συνολικότερα με τη λειτουργία του ανθρώπινου οργανισμού. Αποτελεί τμήμα του γενικότερου βιολογικού κλάδου της Φυσιολογίας, που ασχολείται με τη μελέτη της λειτουργίας του συνόλου των διαφορετικών οργανισμών. 

## Αναλυτικά
Κάθε μονάδα ζωής είναι ένα σύνολο δομών που έχει στόχο την παραγωγή κάποιου έργου, υποσυνόλου της λειτουργίας του συστήματος ή σώματος στο οποίο ανήκει. Για παράδειγμα, το κύτταρο είναι η μικρότερη μονάδα ζωής που υπάρχει στον ανθρώπινο οργανισμό. Τα κύτταρα μπορεί να έχουν κάποια κοινά χαρακτηριστικά αλλά το καθένα εμφανίζει ιδιαιτερότητες και σε επίπεδο κατασκευής αλλά πιο πολύ σε επίπεδο λειτουργίας. Πολλά κύτταρα μαζί σχηματίζουν τους ιστούς και πολλοί ιστοί σχηματίζουν τα όργανα και τους αδένες του ανθρωπίνου σώματος. Τα όργανα του σώματος κατα κατηγορίες (ανάλογα με τη λειτουργία στην οποία συμμετέχουν) σχηματίζουν σύνολα ανατομικά και λειτουργικά, τα οποία ονομάζονται οργανικά συστήματα ή απλώς συστήματα. Τα οργανικά αυτά σύνολα, από άποψη κατασκευής τα μελετά η ανατομική του ανθρώπου κι από άποψη λειτουργίας τα μελετά η φυσιολογία. Τα οργανικά συστήματα είναι το αναπνευστικό σύστημα, το καρδιαγγεικό σύστημα, το νευρικό σύστημα, το μυϊκό  σύστημα, το ερειστικό σύστημα, το πεπτικό σύστημα, το ουροποιητικό σύστημα, το γεννητικό σύστημα, το σύστημα των αισθητηρίων οργάνων, το σύστημα των ενδοκρινών αδένων ή ορμονικό σύστημα και τέλος το δέρμα με τα εξαρτήματά του, που μελετάται ως ένα ενιαίο σύστημα. Κάποιοι θεωρούν ότι το δέρμα δεν αποτελεί αυτόνομο οργανικό σύστημα αλλά ανήκει στο σύστημα των αισθητηρίων οργάνων του ανθρώπου. Κάποιοι άλλοι πάλι θεωρούν το ουροποιητικό και το γεννητικό σύστημα ως ένα ενιαίο, λόγω γειτονίας και κάποιας λειτουργικής συσχέτισης των δύο αυτών οργανικών συστημάτων, και γι' αυτό σε αρκετά βιβλία ανατομίας ή φυσιολογίας συναντάται ο όρος ουροποιογεννητικό σύστημα.

## Λειτουργική ανατομική
Με τη λειτουργία λοιπόν των κυττάρων, των ιστών, των οργάνων, των συστημάτων και του οργανισμού ασχολείται η φυσιολογία του ανθρώπου.
Επειδή τα όρια της ανατομικής και της φυσιολογίας δεν είναι απόλυτα, υπάρχει ένας κλάδος ή μία μέθοδος μελέτης του ανθρωπίνου σώματος που ονομάζεται λειτουργική ανατομική, που μελετά την κατασκευή των δομών του ανθρωπίνου σώματος σε σχέση με τη λειτουργία τους. Αυτή αποτελεί μια πιο ολοκληρωμένη διδακτική μέθοδο στις επιστήμες που ασχολούνται με τον άνθρωπο και την υγεία του (ιατρική, νοσηλευτική, οδοντιατρική, φαρμακευτική, επιστήμη φυσικής αγωγής, φυσικοθεραπεία).
## Εξωτερικοί σύνδεσμοι


φυσιολογια
φυσιολογια
Δήμος Ορχομενού (πρόγραμμα Καποδίστριας)

Ο **Δήμος Ορχομενού** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Ορχομενού και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Ορχομενού Βρισκόταν στα βόρεια του νομού και συνόρευε με τους δήμους Ακραιφνίας, Λεβαδεών, Αλιάρτου, Χαιρώνειας, Κορώνειας καθώς και με τον νομό Φθιώτιδας. Έδρα του δήμου ήταν ο Ορχομενός. Ο πληθυσμός του ήταν 10.732 κάτοικοι σύμφωνα με την απογραφή του 2001. Ο δήμος Ορχομενού ήταν στο μεγαλύτερο ποσοστό του πεδινός καθώς καλύπτει σημαντικό τμήμα της πεδιάδας της Κωπαΐδας. 

## Διαίρεση
Ο δήμος Ορχομενού αποτελούταν από τα παρακάτω δημοτικά διαμερίσματα και οικισμούς. 
: ** Δ.δ. Ορχομενού  ** -- ο Ορχομενός [5780]
: ** [[Δημοτικό διαμέρισμα Αγίου Δημητρίου Βοιωτίας|Δ.δ. Αγίου Δημητρίου]] ** [1100]
::* ο Άγιος Δημήτριος [993]
::* τα Μαυρόγεια [107]
: ** [[Δημοτικό διαμέρισμα Αγίου Σπυρίδωνος Βοιωτίας|Δ.δ. Αγίου Σπυρίδωνος]] ** [368]
::* ο Άγιος Σπυρίδωνας [287]
::* ο Άγιος Ανδρέας [81]
: ** Δ.δ. Διονύσου  ** -- ο Διόνυσος [771]
: ** Δ.δ. Καρυάς  ** -- η Καρυά [310]
: ** Δ.δ. Λουτσίου  ** -- το Λούτσι [462]
: ** Δ.δ. Παύλου  ** -- ο Παύλος [1720]
: ** Δ.δ. Πύργου  ** -- ο Πύργος [221]

## Εξωτερικoί σύνδεσμοι
*Επίσημη ιστοσελίδα του δήμου Ορχομενού
## Παραπομπές


Κατηγορία:Δήμος Ορχομενού
Καλλονή

**Καλλονή** σημαίνει υπερβολικά όμορφη. Προέρχεται από την λέξη «*κάλλος*», η οποία περιλαμβάνει την έννοια της ομορφιάς και της καλοσύνης και της αρετής.

## Τοπωνύμια
*Δήμος Καλλονής
*Καλλονή Λακωνίας
*Καλλονή Λέσβου
*Καλλονή Αιτωλοακαρνανίας
*Καλλονή Άρτας
*Καλλονή Γρεβενών
*Καλλονή Ηρακλείου 
*Καλλονή Τήνου
*Καλλονή Τροιζήνας

## Δείτε επίσης
*Μαύρη Καλλονή βιβλίο και κινηματογραφική ταινία.
*Α.Ε.Λ. Καλλονής Ποδοσφαιρική ομάδα

Κατηγορία:Αποσαφηνίσεις ελληνικών τοπωνυμίων
Δήμος Νίκου Καζαντζάκη

*Το παρόν λήμμα αφορά τον πρώην καποδιστριακό δήμο Νίκου Καζαντζάκη.*

*Για τον σημερινό δήμο βλέπε: [[Δήμος Αρχανών-Αστερουσίων]].*

thumb|Το ΚΕΠ του Δήμου Νίκου Καζαντζάκη, στην έδρα του Δήμου, Πεζά.
Ο **Δήμος Νίκου Καζαντζάκη**  ήταν δήμος του Νομού Ηρακλείου που λειτούργησε την περίοδο 1994 -2010. Συστάθηκε το 1994, με τη συνένωση παλαιότερων κοινοτήτων της περιοχής, οι οποίες απετέλεσαν τα δημοτικά διαμερίσματα (Δ.δ.) του δήμου, ενώ με την εφαρμογή του Προγράμματος Καποδίστριας διευρύνθηκε, με την προσάρτηση των κοινοτήτων Μεταξοχωρίου και Δαμανίων. Καταργήθηκε το 2011, με την εφαρμογή του Προγράμματος Καλλικράτης και εντάχθηκε στον νέο Δήμο Αρχάνων-Αστερουσίων. Βρισκόταν στο κέντρο του Νομού Ηρακλείου και κατελάμβανε έκταση 102.201 στρεμμάτων.
Ωε έδρα είχε οριστεί ο οικισμός Πεζά. Σύμφωνα με την Απογραφή του 2001, ο δήμος είχε πληθυσμό 7.171 κατοίκων. 

Περιελάμβανε 14 δημοτικά διαμερίσματα:

: ** Δ.δ. Αγίου Βασιλείου ** -- ο Άγιος Βασίλειος
: ** [[Δ.δ. Άγιων Παρασκιών Ηρακλείου|Δ.δ. Αγιών Παρασκιών]] ** 
::* οι Αγιές Παρασκιές
::* τα Κελιά
: ** Δ.δ. Αλαγνίου ** -- το Αλάγνι
: ** Δ.δ. Αστρακών ** -- οι Αστρακοί
: ** Δ.δ. Αστριτσίου ** -- το Αστρίτσι
: ** [[Δημοτικό διαμέρισμα Δαμανίων Ηρακλείου|Δ.δ. Δαμανίων]] **
::* τα Δαμάνια
::* το Αρκάδι
::* το Μελιδοχώρι
: ** Δ.δ. Καλλονής ** -- η Καλλονή
: ** Δ.δ. Καταλαγαρίου ** -- το Καταλαγάρι
: ** Δ.δ. Κουνάβων ** -- οι Κουνάβοι
: ** [[Δημοτικό διαμέρισμα Μελεσσών Ηρακλείου|Δ.δ. Μελεσσών]] **
::* οι Μελέσες
::* τα Φιλίσια
: ** [[Δημοτικό διαμέρισμα Μεταξοχωρίου Ηρακλείου|Δ.δ. Μεταξοχωρίου]] **
::* το Μεταξοχώρι 
::* τα Αρμανώγεια
::* η Μονή Αγίου Γεωργίου Επανωσήφη 
::* το Παρθένι
: ** Δ.δ. Μυρτιάς (Βαρβάρων)** -- η Μυρτιά
: ** Δ.δ. Πεζών ** -- τα Πεζά
: ** Δ.δ. Χουδετσίου ** -- το Χουδέτσι

## Παραπομπές


## Εξωτερικοί σύνδεσμοι

*Στοιχεία για τον δήμο Νίκου Καζαντζάκη από το Υπουργείο Εσωτερικών, Δημόσιας Διοίκησης και Αποκέντρωσης 

Καζαντζάκη
*
Νάρθηκας

Η λέξη **Νάρθηκας** μπορεί να αναφέρεται σε κάποιο από τα παρακάτω:

* Στον Νάρθηκα στην αρχιτεκτονική
* Στον Νάρθηκα (φυτό)
* Στον Νάρθηκα στην ιατρική
Καλλονή Ηρακλείου

Η  **Καλλονή** (παλιότερα: **Σκυλλοί**) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος στο Νομό Ηρακλείου.

Οι κάτοικοι ασχολούνται με την ελαιοκομία και την αμπελοκαλλιέργεια. Παράγεται επίσης σταφίδα. Μέσα στο χωριό λειτουργεί οινοποιείο της «Ενώσεως Πεζών» και βιοτεχνία σιδηρών κατασκευών. Υπάρχει Δημοτικό Σχολείο.

## Ιστορικά στοιχεία
Το χωριό αναφέρεται σε συμβόλαια του 1271 με το όνομα *Sikillu*. To 1278 αναφέρεται ως *in casali Sichylu*.

Το 1583 αναφέρεται στον Καστροφύλακα ως *Schilús* με 273 κατοίκους (Καστροφύλακας Κ95). Από το ίδιο το χωριό καταγόταν ο Πατριάρχης Αλεξανδρείας, Γεράσιμος Β΄ Παλλαδάς και μάλιστα το αναφέρει στη διαθήκη του: *«Εγκαταλείπω την εν τω χωρίω Σκιλλούντι περιουσίαν μου»*. Και οι Τούρκοι σεβάστηκαν το όνομα του χωριού και το αναφέρουν *Iskilus* (Κρ. Χρονικά Α 93). Το ίδιο το όνομα του χωριού σχετίζεται με τη Σκιλλούντα, την πόλη του Ξενοφώντα στην Τριφυλία της Πελοποννήσου. Το όνομα προέρχεται από τη σκίλλα, τη γνωστή σκιλλοκρεμμύδα, η οποία αφθονεί σε ορισμένα μέρη.

Το χωριό μετονομάστηκε από Σκυλλοί σε Καλλονή το 1926.

Δείτε ***[[Κοινότητα Καλλονής]]***

### Σημεία ενδιαφέροντος
Ανατολικά του χωριού υπήρχε η Μονή της Αγίας Φωτεινής (Αγία Φωθιά) από την οποία διασώζεται μόνο ο τρίκλιτος ναός ερειπωμένος με υπολείμματα τοιχογραφιών.

Στο κέντρο του χωριού υπάρχει παλαιά κρήνη με δικέφαλο αετό και τουρκική επιγραφή , η οποία τοποθετήθηκε  κατά την περίοδο της Τουρκοκρατίας από Τούρκο, ο οποίος ανακαίνισε την κρήνη.

Στο βορειοδυτικό μέρος του χωριού σε απόσταση περίπου 3 χλμ. είναι τα ερείπια ενός φρουρίου. Ο Φραντσέσκο Μπαζιλικάτα στο χάρτη του σημειώνει στη θέση αυτή το χωριό της Πεδιάδας *Castel del Cornaro*, το οποίο αναφέρεται το 1583 με το όνομα αυτό και με 127 κατοίκους  (Καστροφύλακας Κ 94).

## Βιβλιογραφία
* 

## Παραπομπές


Καλλονή
Καλλονή
Κατηγορία:Δήμος Αρχανών - Αστερουσίων
Γιώργος Βλάχος (ποδοσφαιριστής)

Ο **Γιώργος Βλάχος** είναι Έλληνας πρώην ποδοσφαιριστής, γεννημένος στην Κέρκυρα στις 13 Νοεμβρίου 1948.

## Σταδιοδρομία
Ξεκίνησε την καριέρα του από τον Όλυμπο Κέρκυρας. Μετά τον θάνατο του πατέρα του το 1967 μετακόμισε στην Αθήνα, όπου αρχικά αγωνίστηκε στην ομάδα της Αγίας Παρασκευής. Ο Παναθηναϊκός, ο Ολυμπιακός και ο Πανιώνιος ενδιαφέρθηκαν να τον αποκτήσουν και ο ΠΑΟ κατάφερε να τον εντάξει στην ομάδα του το 1969. Αγωνιζόταν στη θέση του αριστερού αμυντικού, παρότι ήταν δεξιοπόδαρος. Πέτυχε τέσσερα τέρματα με τη φανέλα του ΠΑΟ.

Κέρδισε 2 Πρωταθλήματα με τον ΠΑΟ, το 1970 και το 1972. Σε ηλικία 23 ετών αγωνίστηκε στον τελικό του Κυπέλλου Πρωταθλητριών Ευρώπης με τον Παναθηναϊκό, ενώ παράλληλα ήταν φοιτητής της Παντείου. Ο Γιώργος Βλάχος ήταν εκείνη την εποχή ένας από τους κορυφαίους ποδοσφαιριστές στη θέση του στο ελληνικό πρωτάθλημα.

Μετά τον Παναθηναϊκό αγωνίστηκε στον ΟΦΗ από το 1976 έως το 1983, ενώ έκλεισε την ποδοσφαιρική του καριέρα στον Άγιο Νικόλαο, όπου αγωνίστηκε έως το 1985.
Το 1969 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ σε δυο αγώνες της προκριματικής φάσης με τη Μάλτα και την Ιταλία.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Παναθηναϊκού
Β
Κατηγορία:Ποδοσφαιριστές ΟΦΗ
Τριτάκη Πάτρας

Το **Τριτάκη** είναι συνοικία βορειοδυτικά του κάστρου της Πάτρας, στην Ελλάδα, και ουσιαστικά αποτελεί μέρος της περιοχής του Βλατερού. Χαρακτηριστικό της συνοικίας είναι πως υπάρχει μόνο ένας στενός δρόμος στην άκρη της, ο οποίος διέρχεται περιμετρικά του κάστρου, ενώ όλη η υπόλοιπη συνοικία είναι γεμάτη από μικρά ανηφορικά/κατηφορικά δρομάκια με σκάλες. Αυτή η γειτονιά φημίζεται για τα παλιά σπίτια της, τα μικρά δρομάκια και σκαλάκια που συνδέουν το κέντρο της πόλης με το Κάστρο. Οι πιο γνωστές σκάλες της περιοχής είναι οι Σκάλες Τριτάκη, που βρίσκονται στο τέλος της οδού Κολοκοτρώνη και δυτικά της κορυφής της κλίμακας της Αγίου Νικολάου. Δεν είναι τόσο γνωστές, ωστόσο τουρίστες τις χρησιμοποιούν για να κατέβουν από το Κάστρο στο κέντρο. 

## Ιστορικά στοιχεία
Η ονομασία της είναι ανθρωπωνυμικό και προέρχεται από τον Κρητικό συνταγματάρχη Νικόλαο Τριτάκη, ο οποίος το 1866 είχε αγοράσει 21 στρέμματα γης στην περιοχή αποτελώντας ήδη από το 1824 κάτοικο Πατρών. Τα συγκεκριμένα στρέμματα είχαν παραχωρηθεί από τον Καποδίστρια στον Εμμανουήλ Παπανικολάκη για αποικισμό Κρητικών αλλά αυτός μεταβίβασε τα διακαιώματα στον Τριτάκη. Το κράτος δεν αναγνώρισε τη μεταφορά με αποτέλεσμα να χρειαστεί δικαστική απόφαση (184/1876) του Αρείου Πάγου για να λυθεί η υπόθεση.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Τριτάκης» (σελ. 2106).

Κατηγορία:Συνοικίες της Πάτρας
Βουδ (συνοικία)

Η **Βουδ** είναι συνοικία της Πάτρας που βρίσκεται κοντά στα Ψηλαλώνια, στο κέντρο της πόλης.

Πήρε το όνομά της από την εκεί έπαυλη του σταφιδεμπόρου και Προξένου της Μεγάλης Βρετανίας στην Πάτρα Θωμά Γουλιέλμου Βουδ (αγγλικά: Thomas William Wood) (1816-1894), το όνομα του οποίου μεταγράφηκε, για αγνώστους λόγους, στα ελληνικά ως «Βουδ» αντί τού ορθότερου «Γουντ» - ή, έστω «Γουδ». 

Από το 1850 ο Wood, οποίος είχε ήδη εγκατασταθεί στην Πάτρα από το 1843, έμενε στην περιοχή που τότε δεν ήταν δομημένη αλλά απαρτιζόταν από αγροτεμάχια. Στην κατοικία του Wood υπήρχαν αρχαία αγάλματα και προτομές, όπως αυτά της Αρτέμιδος (4ος αιώνας μ.Χ), του Ιάκχου (2ος αιώνας π.Χ.) κ.ά. Η αρχαιολογική αυτή συλλογή δωρήθηκε από τον Φρειδερίκο Βουδ στο Αρχαιολογικό Μουσείο Πατρών.

Σήμερα στη συνοικία βρίσκεται μικρή ομώνυμη πλατεία ενώ παλιότερα εκεί βρίσκονταν τόσο το 3ο Λύκειο Πατρών, γνωστό από τις Μαθητικές κινητοποιήσεις του 1990-1991 κατά τη διάρκεια των οποίων δολοφονήθηκε στο χώρο του τότε σχολικού συγκροτήματος ο καθηγητής Νίκος Τεμπονέρας, όσο επίσης και το 7ο Λύκειο Πατρών. Σήμερα στην περιοχή το νυν «Σχολικό Συγκρότημα Τεμπονέρα» περιλαμβάνει πια μόνο το 3ο και 7ο Γυμνάσιο Πάτρας καθώς και το 5ο Δημοτικό Πάτρας, καθότι τα λύκεια μεταστεγάστηκαν σε άλλες τοποθεσίες της πόλης.

Κατά την ανέγερση του κτιριακού συγκροτήματος στην περιοχή το 1931-1932, στη διάρκεια των εκσκαφών, βρέθηκαν: ρωμαϊκές αρχαιότητες, ρωμαϊκό νεκροταφείο, επιτύμβια στήλη και κίονες. 

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Βουδ" (σελ. 340).
* *The Annual Register: Or a View of the History and Politics of the Year 1846*. London, 1847.

Κατηγορία:Συνοικίες της Πάτρας
Στολή υπηρεσίας

**Στολή υπηρεσίας** ονομάζεται η στολή που φορούν κατά την διάρκεια της υπηρεσίας τους τα πρόσωπα των ενόπλων δυνάμεων, των σωμάτων ασφαλείας και των υπηρεσιών πολιτικής προστασίας. Διαφέρει από την στολή εξόδου ή την στολή παρατάξεων ή παρελάσεων.

Στον σύγχρονο ελληνικό στρατό ξηράς η στολή υπηρεσίας αποτελείται από μαύρες αρβύλες, παντελόνι εργασίας, χιτώνιο εργασίας και τζόκεϋ-όλα σε σχέδιο παραλλαγής ( Μέχρι τις αρχές της δεκαετίας του 90 η στολή υπηρεσίας του στρατού ξηράς ήταν μονόχρωμη φαιοπράσσινου χρώματος και της πολεμικής αεροπορίας μονόχρωμη μπλέ ) . Διαφέρει από τη στολή εξόδου η οποία μέχρι πρόσφατα φερόταν από τους κληρωτούς αλλά και από τη στολή παρατάξεων ή παρελάσεων των αξιωματικών που είναι κυρίως για επίσημες εμφανίσεις. 
Τα διακριτικά του βαθμού των στρατιωτών-αξιωματικών είναι καφέ-μαύρου χρώματος ώστε να μην φαίνονται εύκολα κατά τη διάρκεια του ένοπλου αγώνα. Τα χρώματα και σχήματα της παραλλαγής διαφέρουν από χώρα σε χώρα, από σώμα σε σώμα αναλόγως του εδάφους και του πεδίου που δραστηριοποιείται ο ένοπλος σχηματισμός. 

Στις παλαιότερες εποχές όταν οι εργασίες του στρατοπέδου απασχολούσαν περισσότερο τους στρατιώτες, υπήρχε και ειδική στολή η οποία συνίστατο σε φαρδύ χιτώνιο και παντελόνι από μονόχρωμο ύφασμα καφέ, υπόλευκο ή φαιό-γκρίζο και ονομαζόταν στα γαλλικά "tenue de corvée", από όπου προήλθε και η ελληνική απόδοση *στολή αγγαρείας*. Μέχρι τον Β΄ Παγκόσμιο Πόλεμο η στολή αγγαρείας του ιππικού λεγόταν στα γαλλικά "tenue d' ecurie" και έμοιαζε με φαρδιά πουκαμίσα. 
## Παραπομπές


Κατηγορία:Στολές
Μαίρη Λαλοπούλου

Η **Μαίρη Λαλοπούλου** (Αθήνα 1926;-14 Μαΐου 1989) ήταν Ελληνίδα ηθοποιός.

## Βιογραφία
Πρωτοεμφανίστηκε με το Ρεαλιστικό Θέατρο, στο έργο *Χρυσάφι* (1949). Έπαιξε σε ρόλους καρατερίστας σε αρκετές κινηματογραφικές ταινίες, κυρίως κωμωδίες. Έπαιξε επίσης σε παραστάσεις στο Εθνικό Θέατρο.

## Φιλμογραφία

### Κινηματογράφος

### Τηλεοπτικές σειρές

### Τηλεοπτικό θέατρο

## Θεατρικές παραστάσεις

Συμπληρωματικός πίνακας θεατρικών παραστάσεων στις οποίες συμμετείχε η Λαλοπούλου, ως ηθοποιός

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
* Φιλμογραφία  στο 90lepta.com
* Ρόλοι της σε παραστάσεις του Εθνικού Θεάτρου.

Κατηγορία:Μέλη της ΕΠΟΝ
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Pheng Xat Lao

Το **"Pheng Xat Lao"** είναι ο εθνικός ύμνος του Λάος. Συνθέτης είναι ο Dr. *Thongdy Sounthonevichit* (1905-1968) , ο οποίος τον συνέθεσε το 1941. Καθιερώθηκε ως εθνικός ύμνος το 1947. Οι αρχικοί στίχοι αντικαταστάθηκαν μετά τη δημιουργία της Λαοκρατικής Δημοκρατίας του Λάος, το 1975.

## Στίχοι στα λαοτινά

ຊາດລາວຕັ້ງແຕ່ໃດມາ ລາວທຸກຖ້ວນຫນ້າເຊີດຊູສຸດໃຈ
ຮ່ວມແຮງຮ່ວມຈິດຮ່ວມໃຈ ສາມັກຄີກັນເປັນກຳລັງດຽວ
ເດັດດ່ຽວພ້ອມກັນກ້າວຫນ້າ ບູຊາຊູກຽດຂອງລາວ
ສົ່ງເສີມໃຊ້ສິດເປັນເຈົ້າ ລາວທຸກຊົນເຜົ່າສະເໝີພາບກັນ
ບໍ່ໃຫ້ຝູງຈັກກະພັດ ແລະພວກຂາຍຊາດເຂົ້າມາລົບກວນ
ລາວທັງມວນຊູເອກະລາດ ອິດສະລະພາບຂອງຊາດລາວໄວ້
ຕັດສິນໃຈສູ້ຊິງເອົາໄຊ ພາຊາດກ້າວໄປສູ່ຄວາມວັດທະນາ

## Απόδοση στα λατινικά

Xatlao tangtae dayma lao thookthuan na xeutxoo sootchay,
Huamhaeng huamchit huamchay samakkhikan pen kamlang diao.
Detdiao phomkan kaona booxa xukiat khong lao,
Songseum xaysit pen chao laothook xonphao sameu pabkan.
Bo hay Fung chackkaphat lae phuak khayxat khaomalob kuan,
Lao thangmuan xoo ekkalat itsalaphab khong xatlao vai,
Tatsin chay soo xing ao xay Pa Sad kaopay soo khuam vatthana.

## Ελληνική μετάφραση

Όλα τα χρόνια ο λαός του Λάος δοξάζει την Πατρίδα τους,
Με ενωμένες τις καρδιές, το πνεύμα και τη ζωντάνια μας, σαν να είμαστε ένα 
Προχωρώντας αποφασιστικά εμπρός,
Με σεβασμό και με περισσή αξιοπρέπεια για το λαοτινό λαό
Και διακηρύσσοντας το δικαίωμα να είναι οι άρχοντές μας.
Οι Λαοτινοί όλων των προελεύσεων είναι ίσοι
Και ποτέ πια δε θα αφήσουν ιμπεριαλιστές και προδότες να τους κάνουν κακό.
Ολόκληρος ο λαός θα διασφαλίσει την ανεξαρτησία
Και την ελευθερία του κράτους του Λάος.
Αυτοί είναι αποφασισμένοι να αγωνιστούν για τη νίκη
Προκειμένου να οδηγήσουν το έθνος σε ευημερία.

## Εξωτερικοί σύνδεσμοι
* "Pheng Xat Lao" στο empas.com
* Dookola Swiata - Ιστότοπος με ταξιδιωτικές πληροφορίες για το Λάος, που συμπεριλαμβάνει ορχηστρικό κομμάτι του ύμνου.

Κατηγορία:Εθνικοί ύμνοι
Κατηγορία:Εθνικά σύμβολα του Λάος
Κατηγορία:Τραγούδια του 1941
Κρίστιαν Άνφινσεν

Ο **Κρίστιαν Άνφινσεν** ήταν Αμερικανός βιοχημικός. Γεννήθηκε στο Μόνεσεν των ΗΠΑ στις 26 Μαρτίου 1916 και πέθανε στις 14 Μαΐου 1995.

Σπούδασε στο Πανεπιστήμιο του Χάρβαρντ. Δίδαξε και εργάστηκε σε ερευνητικά προγράμματα στα Πανεπιστήμια της Πενσυλβάνια και του Χάρβαρντ και στο Ιατρικό Ινστιτούτο Νόμπελ της Στοκχόλμης. Από το 1950 ως το 1982 εργάστηκε στο Εθνικό Ινστιτούτο Υγείας στο Μέριλαντ των ΗΠΑ.

Το 1972 τιμήθηκε με το Νόμπελ Χημείας (το μοιράστηκε με τον Στάνφορντ Μουρ και τον Ουίλιαμ Στάιν) για τις έρευνές του σχετικά με τη δομή των ενζύμων και των πρωτεϊνών. Πολύ σημαντικό εξακολουθεί να θεωρείται το σύγγραμμά του *Η μοριακή βάση της εξέλιξης* (1959).

## Παραπομπές


Κατηγορία:Βραβευμένοι με Νόμπελ Χημείας
Κατηγορία:Χημικοί του 20ού αιώνα
Σαμπάχ αλ-Άχμαντ αλ-Τζαμπρ αλ-Σαμπάχ

Ο **Σαμπάχ αλ-Άχμαντ αλ-Τζαμπρ αλ-Σαμπάχ** (Sabah IV Al-Ahmad Al-Jaber Al-Sabah, αραβικά: صباح الأحمد الجابر الصباح ) ήταν Εμίρης του Κουβέιτ από το 2006 ως το 2020. Ήταν τέταρτος γιος του πρώην Εμίρη του Κουβέιτ και είχε δύο γιους.

## Πρώτα χρόνια

Γεννήθηκε στις 16 Ιουνίου του 1929. Σπούδασε στο σχολείο αλ-Μουμπαράκγια. Ήταν δίδυμος αδερφός του εμίρη Τζαμπρ αλ-Άχμαντ αλ-Τζαμπρ αλ-Σαμπάχ, ο οποίος τον διόρισε Πρωθυπουργό στις 13 Ιουλίου του 2003. Ο Εμίρης αυτός πέθανε στις 15 Ιανουαρίου 2006. Ο αλ Σαμπάχ ήταν χήρος, καθώς η σύζυγός του Σέιχα Φιτούχ, πέθανε το 1990.

## Πολιτική καριέρα
Το 1962 ανέλαβε υπουργός Πληροφοριών και την επόμενη χρονιά στις 28 Ιανουαρίου 1963 έγινε Υπουργός Εξωτερικών. Στο αξίωμα αυτό υπηρέτησε από το 1963 ως το 2003, γεγονός που τον κατέστησε έναν από τους μακροβιότερους Υπουργούς Εξωτερικών στον κόσμο. Ήταν επίσης Υπουργός Πληροφοριών, αντιπρόεδρος της κυβερνήσεως και διορίστηκε νέος Εμίρης μετά την παραίτηση του άρρωστου Εμίρη Σεΐχ Σαάντ Αλ  (*Sheik Saad Al Abdallah Al Salem Al Sabah*) στις 23 Ιανουαρίου του 2006. Την επομένη ημέρα, ο Εμίρης καθαιρέθηκε από την Εθνοσυνέλευση του εμιράτου, καθώς κρίθηκε ανίκανος να κυβερνήσει εξαιτίας προβλημάτων υγείας. Ο Σεΐχ Σαμπάχ Αλ Αχμάντ ανακηρύχθηκε νέος Εμίρης από την Εθνοσυνέλευση. 

Στις 19 Μαρτίου του 2008 διέλυσε την εθνοσυνέλευση και προκήρυξε πρόωρες εκλογές, οι οποίες διενεργήθηκαν στις 17 Μαΐου. Λίγο νωρίτερα, στις 17 Μαρτίου, έπειτα από αγώνα για την εξουσία η κυβέρνηση είχε παραιτηθεί.

Κατά την θητεία του εμίρη Σαμπάχ, ψηφίστηκε ένας από τους πιο σημαντικούς νόμους για την ελευθερία του τύπου στον αραβικό κόσμο. 

Απεβίωσε στις 29 Σεπτεμβρίου 2020.

## Παραπομπές


## Εξωτερικοί σύνδεσμοι
* 

Κατηγορία:Εμίρηδες του Κουβέιτ
Κατηγορία:Πρωθυπουργοί του Κουβέιτ
Κατηγορία:Μουσουλμάνοι μονάρχες
Τσουμάλι Σαγιασόνε

Ο **Τσουμάλι Σαγιασόνε** (Choummaly Sayasone, 6 Μαρτίου 1936-  ) είναι πολιτικός από το Λάος. Υπηρέτησε ως ο πρόεδρος της ασιατικής χώρας από το 2006 ως το 2016 (και Γενικός Γραμματέας του Επαναστατικού Λαϊκού Κόμματος).

## Βιογραφία
Γεννήθηκε στο Αταπού. Χρημάτισε υπουργός Άμυνας. Έγινε μέλος του Πολιτμπιρό το 2001. Από το 2001 ως το 2006 ήταν Αντιπρόεδρος του Λάος. Στις 21 Μαρτίου του 2006 ανέλαβε Γενικός Γραμματέας της Κεντρικής Επιτροπής του Λαϊκού Επαναστατικού Κόμματος του Λάος και στις 8 Ιουνίου 2006 έγινε πρόεδρος του Λάος.

Τον Μάρτιο του 2011 επανεξελέγη Γενικός Γραμματέας του LPRP στο 9ο συνέδριο του κόμματος. Ο Τσουμάλι Σαγιασόνε επανεξελέγη πρόεδρος στις 15 Ιουνίου 2011, όπως ήταν ευρέως αναμενόμενο, έπειτα από το άνοιγμα των εργασιών της Βουλής που προήλθε από τις εκλογές του 2011. 
 

Ο Τσουμάλι δεν διεκδίκησε και άλλη θητεία στο συνέδριο του Ιανουαρίου του 2016, σημαίνοντας την αποχώρησή του. Νέος Γενικός Γραμματέας του κόμματος και συνακόλουθα ηγέτης της χώρας εξελέγη ο Μπουνχάνγκ Βορασίθ στις 22 Ιανουαρίου 2016. 

## Παραπομπές


## Εξωτερικοί σύνδεσμοι
* 
* "Laos gets new communist chief," Bangkok Post - άρθρο 21-3-2006]
* "New leadership approved in Laos," BBC, 8-6-2006.
* "Choummaly endorsed as president of Laos," The Nation , 9-6- 2006]

Σαγιασονε
Νασέρ αλ-Μουχάμαντ αλ-Αχμάντ αλ-Σαμπάχ

Ο σεΐχης **Νασέρ αλ Μουχάμαντ αλ Αχμάντ αλ Σαμπάχ** ήταν ο πρωθυπουργός του Κουβέιτ από το 2006 ως το 2011. 

## Πρωθυπουργία
Γεννήθηκε το 1940. Έγινε Υπουργός Πληροφοριών και υπηρέτησε ως πρεσβευτής στο Ιράν. Έκανε σπουδές Πολιτικών και νομικών επιστημών στο Πανεπιστήμιο της Γενεύης. Στις 7 Φεβρουαρίου 2006 διορίστηκε από τον Εμίρη Πρωθυπουργός του Κουβέιτ. Στις 6 Μαρτίου του 2007 επαναδιορίστηκε Πρωθυπουργός, έπειτα από την παραίτηση της προηγούμενης κυβέρνησης στις 4 Μαρτίου. Είχε προηγηθεί πρόταση μομφής κατά του Υπουργού Υγείας. Αργότερα, το Δεκέμβριο του 2007 παραιτήθηκε και ο Υπουργός Πληροφοριών. Το Μάρτιο του 2008 η κυβέρνηση του αλ-Σαμπάχ παραιτήθηκε. Στις 17 Δεκεμβρίου του ίδιου χρόνου επαναδιορίστηκε στην πρωθυπουργία. Η κυβέρνηση παραιτήθηκε και η παραίτηση έγινε δεκτή από τον Εμίρη στις 16 Μαρτίου του 2009.
Στις 9 Μαΐου, έπειτα από την εκλογή νέου Κοινοβουλίου , ο Νασέρ αλ-Μουχάμαντ έλαβε εκ νέου εντολή για σχηματισμό κυβέρνησης, για 6η συνεχή φορά. Τον Δεκέμβριο του 2009 βουλευτές της αντιπολίτευσης κατέθεσαν πρόταση μομφής εναντίον του πρωθυπουργού, κατηγορώντας τον ως  "μη συνεργάσιμο". Επίσης, καταγγελίες έκαναν λόγο για κατάχρηση εκατομμυρίων δολαρίων από το Γραφείο του πριν τις εκλογές του 2008 και για χρηματισμό ενός βουλευτή.

Στις 3 Ιανουαρίου 2011, έπειτα από την καταστολή διαδήλωσης της αντιπολίτευσης τον προηγούμενο μήνα, με απολογισμό 14 τραυματίες (στις 8 Δεκεμβρίου 2010), η κυβέρνηση ήρθε ξανά αντιμέτωπη με πρόταση μομφής στο Κοινοβούλιο, η οποία απορρίφθηκε οριακά. Ειδικότερα, 25 βουλευτές την υπερψήφισαν και ισάριθμοι την καταψήφισαν. 

Την 1η Απριλίου 2011 η κυβέρνησή του παραιτήθηκε, αφήνοντας ανοικτό το ενδεχόμενο να διεξαχθούν πρόωρες εκλογές. Στις 8 Μαΐου 2011 ο αλ-Σαμπάχ ανακοίνωσε την νέα κυβέρνηση, της οποίας το σχήμα παρέμεινε όμως αμετάβλητο. Η ορκωμοσία της έγινε στις 10 Μαΐου 2011.

## Παραπομπές


Αλ
Αλ
Μπουασόνε Μπουφαβάνχ

Ο **Μπουασόνε Μπουφαβάνχ** (*Βouasone Bouphavanh*, 3 Ιουνίου 1954) είναι πολιτικός από το Λάος, πρωθυπουργός από το 2006 ως το 2010. Αντικατέστησε στην πρωθυπουργία τον Μπουνχάνγκ Βορασίτ, ο οποίος έγινε αντιπρόεδρος. Είναι μέλος του Επαναστατικού Κόμματος του Λαού του Λάος. Θεωρείται προστατευόμενος του πρώην προέδρου Καμτάι Σιφαντόνε.

## Καριέρα
Γεννήθηκε στην επαρχία Σαλαβάν στις 3 Ιουνίου του 1954. Τη δεκαετία του 1970 ως φοιτητής ανέπτυξε δράση ως ακτιβιστής και συμμετείχε σε διαδηλώσεις διαμαρτυρίας κατά του τότε καθεστώτος.  Έκανε σπουδές μεταξύ άλλων στο Ινστιστούτο της Μόσχας, την περίοδο από το 1986 ως το 1990. Αργότερα έγινε τρίτος αντιπρόεδρος της κυβέρνησης και υπεύθυνος σχεδιασμού.

## Πρωθυπουργός
Έγινε πρώτος αντιπρόεδρος της κυβέρνησης στις 3 Οκτωβρίου 2003 και Πρωθυπουργός στις 8 Ιουνίου του 2006. Ο επίσημος διορισμός του έγινε στα πλαίσια σαρωτικού ανασχηματισμού της κυβέρνησης. Εκπροσωπεί τη νέα γενιά πολιτικών. . Είναι 7ος στην ιεραρχία του Πολιτμπιρό. Παραιτήθηκε ξαφνικά στις 23 Δεκεμβρίου 2010.

## Παραπομπές


*Lauras, Didier (8 Ιουνίου 2006). "Laos appoints Bouasone Bouphavanh prime minister", Agence France-Presse (μέσω Yahoo).
* Ganjanakhundee, Supalak (9 Ιουνίου 2006). "Choummaly endorsed as president of Laos" , *The Nation *.
*Khao San Pathet Lao (KPL) (9 Ιουνίου 2006)."Pawat-nyo khong Than Bouasone Bouphavanh, Na-nyok lat-tha-mon-tee haeng SPP Lao (Συνοπτική βιογραφία του Bouasone Bouphavanh", Khao San Pathet Lao(Lao News Agency, στη λαοτιανή).

Μπουφαβανχ
Άιγκαρς Καλβίτις

Ο **Άιγκαρς Καλβίτις** (*Aigars Kalvītis*, 27 Ιουνίου 1966) είναι Λετονός πολιτικός, πρωθυπουργός της χώρας από τις 2 Δεκεμβρίου 2004 ως τις 5 Δεκεμβρίου του 2007.

Γεννήθηκε στις 27 Ιουνίου 1966. Σπούδασε Οικονομικά και συνετέλεσε στην ίδρυση του Κόμματος του Λαού της Λετονίας, το 1997. Εξελέγη για πρώτη φορά βουλευτής το 1998. Χρημάτισε Υπουργός Γεωργίας από το 1999 ως το 2000 και Υπουργός Οικονομικών από το 2000 ως το 2002. Επανεξελέγη στη Βουλή το 2002 και το 2006.

Το 2004, ανέλαβε επικεφαλής κυβέρνησης συνασπισμού, υπό το κόμμα του (Κόμμα του Λαού) και το Κόμμα της Νέας Εποχής, της Ένωσης Οικολόγων και Γεωργών και του Κόμματος «Πρώτα η Λετονία». Το κόμμα του κέρδισε τις εκλογές στις 7 Οκτωβρίου 2006, με μικρή διαφορά εδρών και έγινε η πρώτη κυβέρνηση από την ανεξαρτησία που κατάφερε να επανεκλεγεί.

Το Νοέμβριο του 2007 ανακοίνωσε την παραίτησή του από την πρωθυπουργία, σε ισχύ από τις 5 Δεκεμβρίου του ιδίου έτους.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Λετονίας
Για την Πατρίδα μας, την Γκάμπια

***Για την πατρίδα μας την Γκάμπια*** (αγγλ.:*For The Gambia Our Homeland*) ονομάζεται ο εθνικός ύμνος της Γκάμπια, σε στίχους της Virginia Julie Howe και σύνθεση του Jeremy Frederick Howe (βασίστηκε στο παραδοσιακό τραγούδι των Mandinka Foday Kaba Dumbuya). Καθιερώθηκε το 1965 με την ανεξαρτησία.

## Εξωτερικοί σύνδεσμοι
* Ο ύμνος σε μορφή MIDI

Κατηγορία:Εθνικά σύμβολα της Γκάμπια
Κατηγορία:Εθνικοί ύμνοι
Παγκόσμιο πρωτάθλημα χόκεϊ επί πάγου ανδρών

Το **Παγκόσμιο Πρωτάθλημα χόκεϊ στον πάγο ανδρών** είναι η γνωστότερη ίσως διεθνής διοργάνωση του χειμερινού αυτού αθλήματος. Διοργανώνεται από τη Διεθνή Ομοσπονδία Χόκεϊ επί Πάγου (IIHF). Από το 1920 μέχρι και το 1968, τα Παγκόσμια Πρωταθλήματα που συνέπιπταν με τους Χειμερινούς Ολυμπιακούς Αγώνες διεξάγονταν ταυτόχρονα με αυτούς. Από το 1990 είναι Παγκόσμιο πρωτάθλημα ανδρών. 
Στον τελικό της διοργάνωσης που διεξήχθη στη Λευκορωσία, στις 25 Μαΐου 2014, η Ρωσία κατέκτησε  τον 5ο της τίτλο (και 27ο αν υπολογιστούν και οι νίκες της ΕΣΣΔ), νικώντας με 5-2 τη Φινλανδία στον τελικό του Μινσκ. Το χάλκινο μετάλλιο κατέκτησε η Σουηδία με νίκη επί της Τσεχίας με 3-0. 
Ο πιο πρόσφατος τελικός, του 2017, είχε νικήτρια ομάδα τη Σουηδία, που κέρδισε τον 10ο της τίτλο.

## Νικητές στο Παγκόσμιο Πρωτάθλημα της IIHF

## Παραπομπές


## Δείτε επίσης
* Παγκόσμιο πρωτάθλημα χόκεϊ επί πάγου γυναικών

Κατηγορία:Χόκεϊ επί πάγου
Σωτηρία (αποσαφήνιση)

Με τον όρο, λέξη ή όνομα *Σωτηρία* μπορεί να αναφερόμαστε:

* Στην απαλλαγή, απελευθέρωση από δύσκολη κατάσταση, κίνδυνο ή ασθένεια.

* Στο Νοσοκομείο Σωτηρία στο Χολαργό Αττικής

* Στη ρωμαϊκή θεότητα Σωτηρία. 

* Στη θεολογική έννοια του όρου Σωτηρία.

* Στη Σωτηρία, γυναικείο όνομα. 

* Στην πόλη Σωτηρία η Αριανή
Παγκόσμιο πρωτάθλημα χόκεϊ επί πάγου νέων

Το **Παγκόσμιο Πρωτάθλημα Νέων Χόκεϊ επί Πάγου** (*International Ice Hockey Federation World Under 20 Championship *, ανεπίσημα γνωστό ως *World Junior Hockey Championship* και με το αρκτικόλεξο WJHC) διεξήχθη για πρώτη φορά το 1974. Ο Καναδάς παραμένει η πολυνίκης ομάδα, με συνολικά 33 μετάλλια, εκ των οποίων τα 18 χρυσά. 

## Νικητές
Οι νικητές σε όλα τα Παγκόσμια Πρωταθλήματα Νέων (ηλικίας κάτω των 20 ετών) Χόκεϊ επί Πάγου:
### Ανεπίσημα τουρνουά

### Επίσημα τουρνουά
;Κλειδί
***** Αριθμός τουρνουά που κέρδισε (ή ήταν στη 2η/3η θέση) την περίοδο εκείνη.

## Πίνακας μεταλλίων

Οι χώρες με τα ονόματά τους γραμμένα με *πλάγιους χαρακτήρες* δεν μετέχουν πλέον στα παγκόσμια πρωταθλήματα.

## 2007
Ο τελικός του Παγκοσμίου Πρωταθλήματος έγινε στις 5 Ιανουαρίου μεταξύ του Καναδά και της Ρωσίας, και έληξε 4-2. Ο μικρός τελικός έγινε μεταξύ της Σουηδίας και των ΗΠΑ και έληξε 1-3.

## 2008
Η διοργάνωση του 2008 ξεκίνησε στις 26 Δεκεμβρίου του 2007 και ολοκληρώθηκε στις 5 Ιανουαρίου 2008. Τον τίτλο κατέκτησε ο Καναδάς κερδίζοντας τη Σουηδία. Την τρίτη θέση κατέλαβε η Ρωσία.

## 2009
Το 2009 ο Καναδάς διατηρήθηκε για 5η συνεχή χρονιά και 15η συνολικά στην ιστορία της διοργάνωσης στον κατάλογο των τροπαιούχων, κατακτώντας το χρυσό μετάλλιο στην έδρα του στον τελικό στις 5 Ιανουαρίου του 2009. Επικράτησε της Σουηδίας στον τελικό με 5-1. Το χάλκινο μετάλλιο για μία ακόμη φορά κέρδισε η Ρωσία.

## 2010
Οι ΗΠΑ κατέκτησαν τον τίτλο, νικώντας στον τελικό της 5ης Ιανουαρίου στο Σασκάτσουαν τον Καναδά με 6-5 στην παράταση.   Το χάλκινο μετάλλιο κατέκτησε η Σουηδία, επικρατώντας με 11-4 της Ελβετίας. 

## Εξωτερικοί σύνδεσμοι
*Επίσημος ιστότοπος της IIHF 
*tsn.ca Σελίδα για τη διοργάνωση 

## Παραπομπές


Κατηγορία:Χόκεϊ επί πάγου
Ευρωπαϊκό πρωτάθλημα χόκεϊ επί πάγου

Το **Ευρωπαϊκό πρωτάθλημα χόκεϊ στον πάγο** της IIHF ήταν διοργάνωση που διεξαγόταν, με διακοπές, από το 1910 μέχρι και το 1932.Τα μετάλλια στο Ευρωπαϊκό Πρωτάθλημα απονέμονταν στους Ευρωπαίους συμμετέχοντες στο Παγκόσμιο πρωτάθλημα χόκεϊ επί πάγου της IIHF μέχρι το 1991.

## Ευρωπαϊκό πρωτάθλημα της IIHF

**Σημειώσεις**
# Πράγα 1912: Το πρωτάθλημα ακυρώθηκε εξαιτίας του ότι η Αυστρία δεν ήταν μέλος της IIHF την περίοδο του διαγωνισμού. (1.Βοημία, 2.Γερμανία, 3.Αυστρία)
# Βερολίνο 1932: Ήταν το τελευταίο ξεχωριστό Ευρωπαϊκό πρωτάθλημα της IIHF .
# Τα μετάλλια στο Ευρωπαϊκό Πρωτάθλημα απονέμονταν στους Ευρωπαίους συμμετέχοντες στο Παγκόσμιο πρωτάθλημα χόκεϊ επί πάγου της IIHF μέχρι το 1991.

## Παραπομπές


Κατηγορία:Χόκεϊ επί πάγου στην Ευρώπη
Κατηγορία:Διεθνείς αθλητικές διοργανώσεις της Ευρώπης
Μπερνίνι

Το λήμμα **Μπερνίνι** μπορεί να αναφέρεται σε κάποιο από τα παρακάτω πρόσωπα:

* Τζαν Λορέντσο Μπερνίνι, ο καλλιτέχνης του Μπαρόκ που άφησε το ισχυρότερο προσωπικό στίγμα στην εικόνα της Ρώμης.  
** Πιέτρο Μπερνίνι, Ιταλός γλύπτης, πατέρας του Τζιαν Λορέντσο.
** Πάολο Μπερνίνι, Ιταλός γλύπτης, γιος και βοηθός του Τζιαν Λορέντσο.
** Ντομένικο Μπερνίνι, Ιταλός ιερωμένος και ιστορικός, γιος του Τζιαν Λορέντσο.

* Αντρέα Μπερνίνι, Ιταλός ποδοσφαιριστής
* Αρτσέρο Μπερνίνι, Ιταλός φυσικός
* Τζιόρτζιο Μπερνίνι, Ιταλός πολιτικός

**Επίσης:**
* Μπερνίνι (ξενοδοχείο), όνομα διάσημου πολυτελούς ξενοδοχείου στην Πιάτσα Μπαρμπερίνι.
* Μπερνίνι (κρατήρας), όνομα κρατήρα στην επιφάνεια του πλανήτη Ερμή.
* Μπερνίνι Μ1, στάση του μετρό στο Τορίνο.
Κόξαρη Ηρακλείου

Η **Κόξαρη** είναι χωριό και έδρα ομώνυμης κοινότητας του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος. Το χωριό είναι χτισμένο σε υψόμετρο 180 μέτρα και απέχει από το Ηράκλειο περίπου 23 χλμ. και από την θάλασσα 3. Είναι κτισμένο στην καταπράσινη κοιλάδα του ποταμού Καρκανιά.

## Ιστορική αναφορά
Αναφέρεται στην επαρχία Πεδιάδος το 1577 από τον Fr. Barozzi, σαν *Coxari*, από τον Καστροφύλακα, το 1583 από το Φραντσέσκο Μπαζιλικάτα το 1630, στην τουρκική απογραφή του 1671 σαν *Koksari*, με 42 χαράτσα. Το όνομα του οικισμού προέρχεται από το βυζαντινό επίθετο Κόξαρης. Σε έγγραφο του 1378, του Δουκικού αρχείου του Χάνδακα αναφέρεται ο Costi Coiri, από τα Χανιά. Το χωριό Κόξαρη ήταν φέουδο της οικογένειας Grego, και δόθηκε μέρος απo αυτό, προίκα στην Έλλενα Γρέγκον , που παντρεύτηκε το 1618 τον ποιητή του «Φορτουνάτο» Μάρκο Αντώνιο Φώσκολο.

Κοντά στην Κόξαρη είναι η Μονή της Κερα- Ελεούσας του 16ου αιώνα. Η Κόξαρη ανήκε στο Λατινικό Πατριαρχείο της Κωνσταντινούπολης.

## Διοικητικά
Αναφέρεται επίσημα το 1940 να ορίζεται έδρα της ομώνυμης κοινότητας. Σύμφωνα με το Σχέδιο Καλλικράτης, μαζί με τον οικισμό Άγιος Γεώργιος αποτελούν την κοινότητα Κόξαρης που υπάγεται στη δημοτική ενότητα Γουβών του Δήμου Χερσονήσου και σύμφωνα με την απογραφή 2011 έχει πληθυσμό 178 κατοίκους

Δείτε ***[[Τοπική κοινότητα Κόξαρης Ηρακλείου|Κοινότητα Κόξαρης]]***

## Εξωτερικοί σύνδεσμοι
*Το χωριό στην ιστοσελίδα του Δήμου Γουβών.

## Παραπομπές


Κοξαρη
Κοξαρη
Κατηγορία:Δήμος Χερσονήσου